Vandudvalgsmøde mandag den 8. december 2021

Sted: Hos Peter Bo Hansen i Odense

Deltagere: Søren Rasmussen, Dorthe Helsby, Peter Bo Hansen, Maibritt Andersen og Louise Vestergaard

Dagsorden

1. Næste års arrangementer 2022
2. Gold Cup 2022
3. Økonomi 2021
4. Input fra dommerkonference
5. Uddannelse af officials
6. Medlemmer til vandudvalget
7. Ansvarsområder

**Punkt 1. Næste års arrangementer 2022**

* Vandlejr, Humlum 20. 21. og 22 maj 2022 med vandprøve 21. maj
* Vandprøve Jylland Syd 6. juni
* Vandlejr, Sjælland 17. 18. og 19. juni 2022 med vandprøve 18. og 19. juni
* Gold cup, Struer 21. og 22. juli Biathlon og 23. juli vandprøve
* Vandlejr, Davinde 5. 6. og 7. august med vandprøve. Dato ikke fastlagt
* Vandlejr Ulslev 26. 27. og 28. august med vandprøve 27. august
* DM i Davinde 25. september

Søren fordeler dommer og konkurrenceledere til vandprøverne i 2022.
Dorthe opretter prøverne i Hundeweb.

**Punkt 2. Gold Cup 2022**

Næste års Gold Cup 2022 afholdes i Struer. Det er bestyrelsens ønske at vi fortsat afholder VP og Biathlon i forbindelse med Gold Cup. Det blev diskuteret, hvordan vi præmierer deltagerne i Vand sådan at alle føler sig behandlet nogenlunde lige med deltagerne på udstillingen og omvendt. Emnet vil blive diskuteret i bestyrelsen, så vi kan få fastlagt rammerne for præmiering og kåring af vindere til vandkonkurrencen.

**Punkt 3. Økonomi 2021**

Vandudvalget har ikke længere adgang til vandudvalgets bankkonto og den administreres nu af bestyrelsen. Det betyder, at vandudvalget ikke har overblik over økonomien mere og heller ikke kan lave regnskab for 2021. Maibritt vil sørge for at vandudvalget fremover modtager kontoudtog hver 3. måned.

**Punkt 4. Input fra dommerkonference**

Dommerne har fremsendt forskellige emner til vandudvalget. Disse blev gennemgået og taget til efterretning. Følgende blev besluttet:

Kvalifikation til DM fortsætter uændret, idet det ønskes at finde årets fire bedste hunde i hver klasse som kan inviteres til DM.
Hitlisten fortsætter uændret, idet vi fortsat ønsker at hylde årets vandhund efter samme regler som hidtil.
Der er behov for at ændre enkelte formuleringer i vandreglerne. VU afventer svar på, hvilke formuleringer der skal ændres.
Dommerne skal have lov til at se de færdige dommerprotokoller inden de udleveres til deltagerne. Deltagerne skal have deres kritik tilsendt eller udleveres umiddelbart efter præmieringen af hensyn til klageretten.
Arrangørerne til GC skal sørge for at officials får mad og drikke i forbindelse med VP.

**Punkt 5. Uddannelse af officials**

Der er behov for uddannelse af en eller gerne to nye dommere og ligeledes en eller to konkurrenceledere. Det skal afklares hvem eller hvilke dommere der kan gennemføre uddannelsen og ligeledes hvem der kan og vil uddannes til dommer og konkurrenceleder.

**Punkt 5. Medlemmer til vandudvalget**

Der mangler pt ét medlem til vandudvalget. Det er ønskeligt at finde et medlem som er aktiv i det jyske, så hele landet er repræsenteret i vandudvalget.
Hertil ønsker Dorthe at stoppe i vandudvalget, men har tilbudt at hjælpe med administrative opgaver indtil en afløser er fundet.

**Punkt 6. Vandudvalgets ansvarsområder**

Vandudvalget gennemgik listen over ansvarsområder i vandudvalget.
Vandudvalget kan delegere opgaver til personer udenfor vandudvalget.

Vandudvalgets medlemmer: Peter Bo Hansen, Søren Rasmussen, Dorthe Helsby og bestyrelsens repræsentant Maibritt Andersen

* Økonomi og regnskab: Maibritt Andersen
* Hundeweb: Dorthe Helsby
* Kontakt til DKK: Dorthe Helsby
* Hitliste: Ole Døssing
* Materiale ansvarlig: Søren Rasmussen
* Hjemmesiden newfclub-vand.dk: Lis Døssing
* Gold Cup Vandprøver & Biathlon – Vandudvalg
* Rosetter - sørge for rosetter til hver vandprøve samt bestillinger: Peter Bo Hansen
* Information til vandgrupperne/kontaktpersonerne - nye tiltag, medlemslister: Søren Rasmussen
* Årsberetning til NFK om vandarbejdet: Søren Rasmussen
* Dagsorden og indkalde til møder i vandudvalget: Søren Rasmussen
* Referater af vandudvalgsmøder til Vand hjemmesiden: Dorthe Helsby
* Fordeling af officials til vandprøverne: Søren Rasmussen
* Kontaktperson til vandarbejde i andre lande, ”International cup for waterwork dogs”: Søren

For referat: Dorthe Helsby